Kala ongessa
Lahden pohjaan ruohistohon
 Poika rientää purrellaan;
 Huopailee kaislistohon,
 Työskentelee ongellaan.

 Kala pieni! Tiedä vainen:
 Vilppi väijyy venheessä.
 Ollos, ollos karttaaminen:
 Koukku piilee syötissä.

 Oi, jo nousit laineestasi
 Viileästä ilmahan!
 Vastarinta puolestasi
 Raukeis, raukka, turhahan.

 Sattumus on sääliväinen
 Tällä kertaa. Koukusta
 Pääsit irki pyrkiminen
 Poika pahan pauloista.

 Kaukana on kaikki huoli!
 Turvissa taas lainehen
 Vikkelästi, niinkuin nuoli,
 Väistät purtta – einehen.

 Etpä vielä viisastunna;
 Oothan taaskin ongessa.
 Laineestasi temmaistunna
 Surman saat nyt purressa.

 Millainen oil moinen syötti?
 Miellyitköhän joutavaan?
 Ken se uimuksesi vyötti?
 Liukas, herja liero vaan.

–r –r. [F. F. Brummer]

Lähde: Keski-Suomi 14.9.1878.

F. F. Brummer
Runot
Keski-Suomi (lehti)
1878